**Kalle Valtola** (s. 21. joulukuuta 1995 Turku) on suomalainen jääkiekkopuolustaja, joka pelaa Puolan Polska Hokej Ligan GKS Katowicessa. Hänellä on hallussaan Mestiksen puolustajien yhden kauden runkosarjan piste-ennätys (14+32=46) kaudelta 2017–2018.

Ura
---

### Seuraura

Valtola aloitti jääkiekkoilun 5-vuotiaana Kiekko-67:n luistelukoulussa, mutta hän on varsinaisesti Turun Palloseuran kasvatti. Valtola voitti kaudella 2010–2011 tehoilla 11+13=24 koko C-nuorten SM-sarjan runkosarjan puolustajien pistepörssin ja hän jakoi puolustajien maalipörssin voiton Tapparan Jaakko Hällin kanssa. Valtola voitti myös sarjan pudotuspelien puolustajien piste- ja syöttöpörssin tehoilla 3+15=18. Hänet palkittiin kauden päätteeksi C-nuorten SM-sarjan parhaana puolustajana Ilpo Koskela -palkinnolla ja valittiin tähdistökentälliseen. Kauden 2011–2012 päätteeksi Valtola voitti B-nuorten SM-pronssia.

Kaudella 2012–2013 Valtola oli pelipaikastaan huolimatta TPS:n B-nuorten paras pistemies ja syöttäjä tehoilla 24+34=58, joilla hän voitti myös ylivoimaisesti B-nuorten SM-sarjan runkosarjan puolustajien piste-, maali- ja syöttöpörssin. Valtola palkittiin kauden päätteeksi sarjan parhaana pelaajana Esa Tikkanen -palkinnolla, parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen. Kaudella 2013–2014 hän debytoi miesten peleissä pelattuaan TPS:n A-nuorten ohella myös kolme ottelua lainalla II-divisioonajoukkue Salon Kiekkohaissa.

Valtola koki roolinsa TPS:n A-nuorten SM-liigajoukkueessa jäävän pieneksi, joten hän siirtyi kaudeksi 2013–2014 hakemaan peliaikaa samassa sarjassa pelaavasta Rauman Lukosta. Valtola pelasi siellä kaksi vuotta, jonka jälkeen hän siirtyi kaudeksi 2016–2017 vuoden mittaisella sopimuksella Mestis-joukkue TUTO Hockeyn riveihin. Valtola aloitti kautensa lainalla Suomi-sarjajoukkue VG-62:ssa, jossa hän pelasi kymmenen ottelua. Hän teki TUTOssa tulokaskautensa aikana 39 runkosarjaottelussa tehot 9+12=21 ja 11 playoff-ottelussa neljä syöttöpistettä. Valtola oli runkosarjassa joukkueen eniten maaleja tehnyt puolustaja sekä tehokkain puolustaja Kristian Tuohilammen kanssa. Hänet valittiin Mestiksen marraskuun 2016 kuukauden tulokkaaksi.

Kaudella 2017–2018 Valtola oli TUTOn toiseksi paras pistemies Niclas Luceniuksen jälkeen tehoilla 14+32=46. Runkosarjan päätöskierroksella, 7. maaliskuuta 2018 Kokkolan Hermestä vastaan hän rikkoi Mestiksen kaikkien aikojen yhden kauden piste-ennätyksen syötettyään Aki Keinäsen tekemän maaliin. Ennätys oli aiemmin Pasi Järvisen (45 tehopistettä kaudella 2007–2008). Valtola valittiin Mestiksen lokakuun 2017 kuukauden pelaajaksi. Pudotuspeleissä hän oli TuTon paras pistemies tehoilla 6+8=14. Valtola sivusi myös Mestiksen pudotuspelien yhden kauden piste- (Teemu Suhosen 14 tehopistettä kaudella 2015–2016) ja syöttöennätystä (Pasi Järvisen kahdeksan syöttöpistettä kaudella 2000–2001). Piste-ennätystä sivusi myöhemmin myös Sameli Ventelä seuraavalla kaudella 2018–2019 tehoilla 2+12=14, jolloin hän myös rikkoi syöttöennätyksen. Valtola voitti kauden päätteeksi Mestis-hopeaa. Hän voitti kauden aikana myös Suomen Cupin. Valtola palkittiin Mestiksen parhaana puolustajana Jari Lippojoki -palkinnolla ja valittiin ensimmäiseen tähdistökentälliseen.

Valtola siirtyi kaudeksi 2018–2019 kaksivuotisella sopimuksella SM-liigajoukkue KooKoohon. Hän teki liigadebyyttinsä runkosarjan avauskierroksella 14. syyskuuta 2018 Saimaan Palloa vastaan. Valtola merkittiin KooKoon kolmospuolustajapariin Alexander Bonsaksenin viereen. Hän sai ottelussa jääaikaa 10.34 minuuttia. Valtola keräsi myös yhden kahden minuutin jäähyn kampituksesta. Liigauransa avausmaalin hän teki kuudennessa ottelussaan 26. syyskuuta 2018 vieraissa Helsingin IFK:ta vastaan. Kaikkiaan Valtolan tulokaskausi toi 57 runkosarjaottelussa tehot 7+10=17. Hän voitti SM-liigan tulokaspuolustajien maalipörssin.

Kaudella 2019–2020 Valtolalla oli vaikeuksia löytää sopivaa roolia KooKoosta, jossa hän pelasi syyskaudella vain viisi ottelua. Valtola pelasi myös yhdeksän ottelua lainalla TuTon Mestis-joukkueessa. Joulukuun 2019 lopulla hänen sopimuksensa KooKoon kanssa purettiin yhteisymmärryksessä. Valtola teki pian tämän jälkeen sopimuksen Ruotsin toiseksi korkeimmalla sarjatasolla HockeyAllsvenskanissa pelaavan Mora IK:n kanssa. Kaudella 2020–2021 hän ei ehtinyt pelata siellä otteluakaan, kunnes Valtolan sopimus joukkueen kanssa purettiin lokakuussa 2020, kun Moralla ei ollut tarjota hänelle tarpeeksi suurta vastuuta. Marraskuussa Valtola siirtyi loppukauden kattavalla sopimuksella Slovakian Extraligan HK 32 Liptovský Mikulášiin.

Valtola siirtyi kaudeksi 2021–2022 vuoden mittaisella sopimuksella toiseen Slovakian Extraligan joukkueeseen, HK Dukla Michalovceen. Joukkuetta valmentaa hänelle Morasta tuttu Tomek Valtonen ja seuran urheilutoimenjohtajana toimi Valtolalle TUTOsta tuttu Elmo Aittola. Kesken kauden, marraskuussa 2021 Valtola siirtyi kuitenkin loppukauden kattavalla sopimuksella Puolan Polska Hokej Ligan GKS Katowiceen. Hän voitti siellä kauden päätteeksi Puolan-mestaruuden. Kaudeksi 2022–2023 Valtola siirtyi vuoden mittaisella sopimuksella samassa sarjassa pelaavan STS Sanokin joukkueeseen. Joukkuetta valmentaa hänelle TUTO Hockeysta tuttu Miika Elomo.

### Maajoukkueura

Valtola on pelannut yhden poikien maaottelun Suomen alle 17-vuotiaiden maajoukkueessa. Hän toimi joukkueensa varakapteenina.

Pelityyli
---------

Elite Prospects -sivuston mukaan Valtola on hyökkäävä puolustaja, joka tykkää pitää kiekkoa ja tukea hyökkäyksiä. Hänen suurimpiin vahvuuksiinsa kuuluu laukaus, mikä tekee Valtolasta käyttökelpoisen pelaajan ylivoimalla. Hänellä on kuitenkin parannettavaa puolustuspään pelaamisessa. Valtola on maininnut suosikkipelaajakseen Keith Yandlen, jonka hän on maininnut myös hyvin samantyyliseksi pelaajaksi itsensä kanssa.

Muuta
-----

Valtola valmistui ylioppilaaksi Kerttulin lukiosta keväällä 2014.

### Perhe

Valtolan pikkuveli Olli pelaa hyökkääjänä monikansallisen Erste Ligan unkarilaisjoukkue Dunaújvárosi Acélbikákissa. Heidän pikkusiskonsa Ulla pelaa salibandya puolustajana KAIS Mora IF:ssä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | TPS | A-SM | 34 | 3 | 9 | 12 | 2 | 1 | 0 | 0 | 0 | 0 |
|  | Kiekkohait | II-divisioona | 3 | 2 | 0 | 2 | 0 | – | – | – | – | – |
| 2014–2015 | Lukko | A-SM | 38 | 3 | 6 | 9 | 6 | – | – | – | – | – |
| 2015–2016 | Lukko | A-SM | 46 | 1 | 17 | 18 | 12 | – | – | – | – | – |
| 2016–2017 | TUTO Hockey | Mestis | 39 | 9 | 12 | 21 | 4 | 11 | 0 | 4 | 4 | 2 |
|  | VG-62 | Suomi-sarja | 10 | 4 | 3 | 7 | 0 | – | – | – | – | – |
| 2017–2018 | TUTO Hockey | Mestis | 50 | 14 | 32 | 46 | 8 | 18 | 6 | 8 | 14 | 10 | Ykköstähdistö |
| 2018–2019 | KooKoo | SM-liiga | 57 | 7 | 10 | 17 | 12 | – | – | – | – | – |
| 2019–2020 | KooKoo | SM-liiga | 5 | 0 | 1 | 1 | 0 | – | – | – | – | – |
|  | TUTO Hockey | Mestis | 9 | 3 | 5 | 8 | 2 | – | – | – | – | – |
|  | Mora IK | Allsvenskan | 18 | 3 | 9 | 12 | 4 | – | – | – | – | – |
| 2020–2021 | HK 32 Liptovský Mikuláš | SloEL | 36 | 3 | 8 | 11 | 8 | – | – | – | – | – |
| 2021–2022 | HK Dukla Michalovce | SloEL | 10 | 2 | 1 | 3 | 4 | – | – | – | – | – |
|  | GKS Katowice | Puola | 22 | 0 | 4 | 4 | 4 | 14 | 0 | 4 | 4 | 2 |
| 2 kautta | yhteensä | SM-liiga | 62 | 7 | 11 | 18 | 12 | – | – | – | – | – |
| 3 kautta | yhteensä | Mestis | 98 | 26 | 49 | 75 | 14 | 29 | 6 | 12 | 18 | 12 |
| 2 kautta | yhteensä | SloEL | 46 | 5 | 9 | 14 | 12 | – | – | – | – | – |
| 1 kausi | yhteensä | Puola | 22 | 0 | 4 | 4 | 4 | 14 | 0 | 4 | 4 | 2 |
| 1 kausi | yhteensä | Allsvenskan | 18 | 3 | 9 | 12 | 4 | – | – | – | – | – |

Lähteet
-------

* Kalle Valtola The Internet Hockey Databasessa (englanniksi)
* Kalle Valtola Eurohockey-sivustolla (englanniksi)
* Kalle Valtola *Elite Prospects*. Everysport Media Group AB.  (englanniksi)

### Viitteet

1. 1 2  Kalle Valtola kruunasi tehokkaan runkosarjansa - rikkoi Pasi Järvisen puolustajien yhden kauden piste-ennätyksen *Jatkoaika.com*.  7.3.2018. Jatkoaika r.y. Viitattu 21.5.2018.
2. ↑  Tiihonen, Olli: Mestis-tähdet tutuiksi: Tyyni pistelinko ei kiirehdi Liigaan - "Täytyy olla selvää, että Liiga-seura haluaa minut" *Jatkoaika.com*.  18.2.2018. Jatkoaika r.y. Viitattu 21.5.2018.
3. 1 2 3 4 5 6 7 8 9  Kalle Valtola *Elite Prospects*. Everysport Media Group AB.  (englanniksi)
4. ↑  Elite Prospects - TPS U18 *eliteprospects.com*. Everysport Media Group AB. Viitattu 25.3.2019. (englanniksi)
5. ↑  Tuominen, Hannu: Kauden komeetta - Kalle Valtola, TUTO Hockey *turkulainen.fi*.  13.1.2017. Etelä-Suomen Media Oy. Viitattu 21.5.2018.
6. ↑  TUTOlle täydennystä takalinjoille *Jatkoaika.com*.  24.6.2016. Jatkoaika r.y. Viitattu 21.5.2018.
7. ↑  Elite Prospects - TUTO Hockey *eliteprospects.com*. Everysport Media Group AB. Viitattu 25.3.2019. (englanniksi)
8. ↑  Elite Prospects - TUTO Hockey *eliteprospects.com*. Everysport Media Group AB. Viitattu 25.3.2019. (englanniksi)
9. ↑  Mestis Stats All-time season *eliteprospects.com*. Everysport Media Group AB. Viitattu 21.5.2018. (englanniksi)
10. ↑  Mestis-kauden parhaimmisto palkittiin − KeuPan mestaruuteen johdattanut Markus Jokinen keräsi kunniaa *Jatkoaika.com*.  24.4.2018. Jatkoaika r.y. Viitattu 21.5.2018.
11. ↑  KooKoolle kaksi puolustajaa Turusta - Mestiksessä tehoillut Valtola Kouvolaan *Jatkoaika.com*.  24.4.2018. Jatkoaika r.y. Viitattu 21.5.2018.
12. ↑  Kokoonpanot *liiga.fi*.  14.9.2018. Jääkiekon SM-liiga Oy. Viitattu 19.9.2018.
13. ↑  Ottelutilastot *liiga.fi*.  14.9.2018. Jääkiekon SM-liiga Oy. Viitattu 19.9.2018.
14. ↑  Otteluseuranta *liiga.fi*.  14.9.2018. Jääkiekon SM-liiga Oy. Viitattu 19.9.2018.
15. ↑  Otteluseuranta *liiga.fi*.  26.9.2018. Jääkiekon SM-liiga Oy. Viitattu 26.9.2018.
16. ↑  Pelaajatilastot *liiga.fi*. Jääkiekon SM-liiga Oy. Viitattu 25.3.2019.
17. ↑  Seppä, Lassi: Kalle Valtola ei jatka KooKoossa − uusi osoite löytyi Allsvenskanista suomalaisvalmentajan alaisuudesta *Jatkoaika.com*.  29.12.2019. Jatkoaika r.y. Viitattu 30.12.2019.
18. ↑  Åström, Kenny: Mora IK släpper Kalle Valtola *moraik.se*.  7.10.2020. Mora IK Fastighets AB. Viitattu 16.10.2020. (ruotsiksi)
19. ↑  Miettinen, Miska: Liigassakin ihastuttanut tehopakki ei saanut enää roolia joukkueessaan – lähtee nyt muualle *Leijonat.com*.  8.10.2020. Nordic Sport Media. Viitattu 6.12.2020.
20. ↑  Nové posily *mhk32lm.sk*.  27.11.2020. Mestský Hokejový klub 32 Liptovský Mikuláš, a.s. Viitattu 6.12.2020. (slovakiksi)
21. ↑  Novou posilou HK Dukla Ingema Michalovce Kalle Valtola *hkduklamichalovce.sk*.  21.6.2021. HK Dukla Ingema Michalovce. Viitattu 21.6.2021. (slovakiksi)
22. ↑  Nowy obrońca w składzie GKS-u Katowice *hokej.gkskatowice.eu*.  19.11.2021. GKS GIEKSA KATOWICE S.A. Viitattu 19.11.2021. (puolaksi)
23. ↑  Ciarko STS Sanok *facebook.com*.  24.5.2022. STS Sanok Sp. z o.o. Viitattu 10.7.2022. (puolaksi)
24. ↑  Kysymyksiä ja vastauksia: Kalle Valtola *tutohockey.fi*.  13.7.2017. TUTO Hockey Oy. Viitattu 21.5.2018.
25. ↑  Lounais-Suomesta ylioppilaaksi kirjoittaneet *ts.fi*.  16.5.2014. ts.fi. Viitattu 4.7.2020.
26. ↑  Olli Valtola *Elite Prospects*. Everysport Media Group AB.  (englanniksi)
27. ↑  Pelaajat *fbcturku.fi*. FBC Turku ry. Viitattu 21.6.2020.
28. ↑  Tuominen, Hannu: Jälkipeli: Valtolan perheessä piisaa mailoja *aamuset.fi*.  22.12.2017. Turun Tietotarjonta Oy / TS-Yhtymä.  Arkistoitu 10.2.2019. Viitattu 9.2.2019.